ที่ ชย ๘๒๙๐๑ /ว 19 ที่ทำการองค์การบริหารส่วนตำบลสระโพนทอง

อำเภอเกษตรสมบูรณ์ จังหวัดชัยภูมิ ๓๖๑๒๐

10 มกราคม ๒๕60

# เรื่อง ขอความอนุเคราะห์ปิดประกาศประชาสัมพันธ์ให้ประชาชนได้รับทราบ

# เรียน กำนันตำบลสระโพนทอง/ผู้ใหญ่บ้าน หมู่ที่ 2 -12

สิ่งที่ส่งมาด้วย 1. สำเนาคู่มือการปฏิบัติงานเกี่ยวกับเรื่องร้องเรียน/ร้องทุกข์ จำนวน 1 เล่ม

ตามประกาศคณะรักษาความสงบแห่งชาติฉบับที่ ๙๖/๒๕๕๗ เมื่อวันที่ ๑๗ กรกฎาคม ๒๕๕๗ เรื่องการจัดตั้งศูนย์ดำรงธรรมเพื่อเพิ่มประสิทธิภาพการบริหารงานระดับจังหวัดและให้องค์กรปกครองส่วนท้องถิ่นทุกองค์กรจัดตั้งศูนย์ดำรงธรรมท้องถิ่น โดยให้ศูนย์ดำรงธรรมองค์การบริหารส่วนตำบลสระโพนทองอยู่ภายใต้กำกับดูแลของศูนย์ดำรงธรรมอำเภอเกษตรสมบูรณ์และศูนย์ดำรงธรรมจังหวัดชัยภูมิ จัดตั้งเพื่อเป็นศูนย์ในการรับเรื่องราวร้องทุกข์และให้บริการข้อมูลข่าวสารให้คำปรึกษารับเรื่องปัญหาความต้องการและข้อเสนอแนะของประชาชน โดยเปิดเผย ณ ป้ายประชาสัมพันธ์ขององค์การบริหารส่วนตำบลสระโพนทอง ทาง Facebook อบต.สระโพนทอง และทางเว็บไซด์ www.srapotong.go.th

องค์การบริหารส่วนตำบลสระโพนทอง จึงขอความอนุเคราะห์ผู้นำหมู่บ้าน ได้ปิดประกาศและประชาสัมพันธ์ทางหอกระจายข่าวให้ประชาชนได้ทราบโดยทั่วกัน ตามรายละเอียดที่แนบท้ายหนังสือฉบับนี้

จึงเรียนมาเพื่อโปรดทราบดำเนินการต่อไป

 ขอแสดงความนับถือ

( นางบุญน้อม ลิ้มกุล )

นายกองค์การบริหารส่วนตำบลสระโพนทอง

สำนักปลัด

“งานบริหารงานทั่วไป”

โทร.๐๔๔-๐๕๖๑๔๕

โทรสาร. ๐๔๔-๐๕๖๑๔๔

***“ ยึดมั่นธรรมาภิบาล บริการเพื่อประชาชน”***